Perang Campuran Keempat

Perang Pakatan Keempat merupakan konflik yang berlaku antara tahun 1806 sehingga 1807. Ia melibatkan Prusia, Rusia, Saxony, Sweden dan United Kingdom menentang Perancis. Negara-negara ahli Pakatan ini dahulunya berperang dengan Perancis dalam Perang Pakatan Ketiga; mereka disertai oleh Prusia pada 1806. Prusia menjadi risau apabila Perancis melemahkan Austria dan menubuhkan Pergabungan Sungai Rhine. 

Napoleon Bonaparte, Maharaja Perancis, berjaya menewaskan tentera Prusia di Pertempuran Jena-Auerstedt pada 14 Oktober 1806. Tentera Perancis berjaya menjajahi tanah Prusia dan memasuki Berlin pada 25 Oktober. Mereka kemudiannya bergerak ke sempadan timur Prusia, dan bertempur dengan tentera Rusia di Eylau pada 7–8 Februari 1807. Keputusan pertempuran tersebut tidak jelas. Tentera Rusia berjaya dihancurkan oleh Napoleon di Pertempuran Friedland pada 14 Jun 1807.

Perang ini ditamatkan oleh Perjanjian Tilsit. Rusia bersetuju menyertai Sistem Benua yang menyekat perdagangan negara-negara benua Eropah dengan Britain. Prusia terpaksa menyerahkan Poland dan Lithuania kepada Perancis. Wilayah-wilayah ini menjadi Kerajaan Westphalia dan Duchy Warsaw. Napoleon menjadi pemimpin yang paling berpengaruh di Eropah.

Perang Napoleon